銓試後徴山別業寄源侍御
作者：殷寅
朝代：唐

paragraphs: 別業在徴山，登高望畿甸。
嚴令天地肅，城闕如何見。
藹藹王侯門，華軒日遊衒。
幸逢休明代，山虜尚交戰。
投策去園林，率名皆拜選。
聖君性則哲，濟濟多英彥。
裴楷能清通，山濤急推薦。
謏才甘自屏，薄伎忝餘眷。
雖承國士恩，尚乏中人援。
疇昔相知者，今茲秉天憲。
朱紱何赫赫，繡衣復蔥蒨。